Η 25η Μαρτίου στην Αμερική
εκδηλώσεις σε Λευκό Οίκο, Πρεσβεία της Ελλάδας, Βαλτιμόρη και Νέα Υόρκη
Με αισθήματα εθνικής υπερηφάνειας οι ηγέτες του Ελληνισμού στην Αμερική προσήλθαν την 25 Μαρτίου στον Λευκό Οίκο, όπου ο Πρόεδρος των Ηνωμένων Πολιτειών  παρέθεσε δεξίωση για τον εορτασμό της 190 επετείου της Ελληνικής παλιγγενεσίας. Εκ μέρους της ομογένειας μίλησε ο πνευματικός ηγέτης της,  ο οποίος ευχαρίστησε τον Αμερικανό πρόεδρο τόσο για δεξίωση της 25 Μαρτίου στην επίσημη προεδρική κατοικία όσο και για την υποστήριξη του σε θέματα του Ελληνισμού και της Ορθοδοξίας. Ο Προκαθήμενος της Ελληνορθοδόξου Εκκλησίας Αμερικής είπε μεταξύ άλλων: «Ο Θεός να σας χαρίζει σοφία και σθένος στην προσπάθεια σας για την αντιμετώπιση τόσων μεγάλων καθημερινών προκλήσεων στο εσωτερικό και το εξωτερικό. Είθε η φωνή σας να είναι δυνατή και σαφής για να προωθηθεί η δημοκρατία και η ελευθερία σε όλο τον κόσμο, με βάση τις αρχές της αυτοδιάθεσης, της θρησκευτικής ελευθερίας και της τήρησης του Νόμου. Δράττομαι της ευκαιρίας να σας ευχαριστήσω προσωπικά για συγκεκριμένες ενέργειες στις οποίες έχετε προβεί σε σχέση με τα δικαιώματα του Οικουμενικού Πατριαρχείου Κωνσταντινουπόλεως, για την προάσπιση της ελευθερίας θρησκευτικών μειονοτήτων σε μέρη όπου υπάρχει καταπίεση, για την εξεύρεση μιας δίκαιης λύσης του Κυπριακού, για την διευθέτηση του θέματος των Σκοπίων στα Βαλκάνια, και για την επιτυχία των δημοκρατικών κινημάτων σε όλο τον κόσμο». Στην αντιφώνηση του ο Πρόεδρος Ομπάμα έκανε μια σύντομη αναδρομή στο χρονικό της σφυρηλάτησης των Ελληνοαμερικανικών σχέσεων. Κατά την έκφρασή του : «Απόψε επαναβεβαιώνουμε τους παραδοσιακούς δεσμούς ανάμεσα στις δύο χώρες μας. Οι πατέρες του Αμερικανικού έθνους ήταν μελετητές της Ελληνικής ιστορίας και φιλοσοφίας. Οι Ελληνικές αρχές τους ενέπνευσαν στην καθοδήγηση του Αμερικανικού έθνους κατά τα πρώτα του βήματα. Κι όταν ήρθε αργότερα η σειρά των Ελλήνων επαναστατών να αγωνιστούν για την δική τους ελευθερία στράφηκαν προς τις Ηνωμένες Πολιτείες για ενίσχυση και υποστήριξη. Έκτοτε η Ελλάδα και η Αμερική προχωρούν ενωμένες με δεσμούς που στηρίζονται σε κοινές αξίες και κοινά ιδεώδη». Στην συνέχεια ο Αμερικανός ηγέτης τόνισε την σπουδαιότητα που έχουν οι Ελληναμερικανικές σχέσεις. Όπως είπε: «Ως σύμμαχοι, αγωνιστήκαμε μαζί, όχι μόνον για την προάσπιση της δικής μας ασφάλειας αλλά επίσης και για την ελευθερία άλλων λαών σε όλο τον κόσμο. Αυτή την ώρα, Έλληνες και Αμερικανοί στρατιώτες υπηρετούν μαζί στο Αφγανιστάν. Και καθώς εμείς γιορτάζουμε την επέτειο της Ελληνικής ανεξαρτησίας, οι Ηνωμένες Πολιτείες και η Ελλάδα, μαζί με τους συμμάχους τους στο ΝΑΤΟ, συμπαραστέκονται στον λαό της Λιβύης, που μάχεται για την ελευθερία του». Ο Πρόεδρος Ομπάμα ευχαρίστησε κατόπιν τον Ελληνικό λαό και την ομογένεια στις Ηνωμένες Πολιτείες για την φιλία τους και για την συμβολή τους στην ζωή της Αμερικής και τόσων άλλων χωρών. Σε άλλο σημείο της ομιλίας του ο Πρόεδρος των Ηνωμένων Πολιτειών ανέφερε ότι επικοινώνησε τηλεφωνικά με τον Πρωθυπουργό Γιώργο Παπανδρέου, τον οποίο χαρακτήρισε ως «καλό φίλο», και του ζήτησε να διαβιβάσει στον Ελληνικό λαό τα συγχαρητήρια των ΗΠΑ για την επέτειο της 25 Μαρτίου. Στην εκδήλωση του Λευκού Οίκου, η Ελλάδα εκπροσωπήθηκε από τον Υφυπουργό Εξωτερικών  και τον Πρέσβη στις Ηνωμένες Πολιτείες, . Ο Πρόεδρος Ομπάμα αναγνώρισε επίσης τον Πρέσβη της Κύπρου, , τη βουλευτή , από την Νέα Υόρκη, η οποία είναι συμπρόεδρος της κοινοβουλευτικής ομάδας προώθησης Ελληνικών θεμάτων στο Κογκρέσο, τον βουλευτή , από την Πολιτεία Μέρυλαντ, που επίσης διαδραματίζει ηγετικό ρόλο στην ίδια κοινοβουλευτική ομάδα, τον πατέρα του και πρώην Γερουσιαστή, , τον φιλέλληνα Αμερικανό βουλευτή , από την Νέα Υόρκη, τον Ελληνοαμερικανό Πρέσβη  και τον Πρόεδρο της ΑΧΕΠΑ, . Άλλος μεγάλος πανηγυρισμός της 25 Μαρτίου έγινε στην Πρεσβεία της Ελλάδος στην Ουάσιγκτον, όπου είχαμε την δυνατότητα να μιλήσουμε και με πολλούς από τους επίσημους προσκεκλημένους. Ο  είπε για την μεγάλη επέτειο στην Ελληνική Υπηρεσία της Φωνής της Αμερικής: «Μια ημέρα σαν την 25Μαρτίου είναι ημέρα ενθουσιασμού διότι συνδυάζει την Γιορτή του Ευαγγελισμού και την επέτειο μιας ηρωικής, απίστευτης παλιγγενεσίας. Όταν έχεις δύο τέτοια πράγματα, δηλαδή, το γεγονός ότι ο Θεός γίνετε άνθρωπος για να σώσει τον άνθρωπο και ότι η Ελλάς ύστερα από 400 χρόνια δουλείας ανίσταται και κατανικά πανίσχυρους αντιπάλους, δεν μπορεί κανείς παρά να είναι ενθουσιασμένος, αισιόδοξος και γεμάτος πίστη και πεποίθηση ότι αυτός ο θεός που είναι μαζί μας, που ήταν μαζί με την Ελλάδα, ως Ελλάδα Προ Χριστού κάπου 7.000 χρόνια και ως Ελλάδα Μετά Χριστόν άλλα 2.000 χρόνια, όταν έχουμε ένα θεό, δηλαδή, που είναι μαζί μας 9.000 χρόνια, δεν είναι δυνατό να είμαστε σε οποιαδήποτε αρνητική τροχιά. Είμαστε πάντοτε αισιόδοξοι και είμαστε αισιόδοξοι όχι λόγο ελαφρότητας ή λόγο πίστεως σε ουτοπίες αλλά λόγο μιας φοβερής ιστορίας που έχουμε πάνω στους ώμους μας και ενός πολύ θετικού παρόντος και μέλλοντος. Οι δυσκολίες για την Ελλάδα δεν είναι καινούργιες, είναι μόνιμη κατάσταση αλλά πάντοτε (η χώρα) τις αντιμετώπιζε με νικηφόρο τρόπο και πάντοτε μετά τη δυσκολία βγήκε πολύ δυνατότερη από ότι ήταν πριν. Χρόνια Πολλά σε όλους τους καλούς φίλους μας. Χρόνια πολλά, ο Θεός μαζί σας». Στα λόγια αυτά του σεβασμιότατου Αρχιεπισκόπου, ο Πρέσβης της Ελλάδας , πρόσθεσε: «Πράγματι, είναι η σημαντικότερη ημέρα για τον ελληνισμό, ο εορτασμός σήμερα της 25 Μαρτίου. Είναι η Ημέρα της Ανεξαρτησίας της Ελλάδας. Όπως ξέρετε, πέρασαν ιδιαίτερα απαιτητικές στιγμές οι προγονοί μας, για να φτάσουμε εδώ που είμαστε σήμερα. Σε αυτό τον αγώνα τον προγόνων μας έπαιξε πολύ μεγάλο ρόλο η διασπορά, οι Έλληνες σε όλα τα μέρη του πλανήτη. Σήμερα, λοιπόν, χαίρομαι πάρα πολύ που μου δίνεται η ευκαιρία στην Αμερική, να εορτάσω με τον ελληνισμό της Αμερικής και την ομογένεια αυτή την ημέρα και να καλέσω τον Ελληνισμό της Αμερικής για μια ακόμα φορά, δεδομένου ότι η Ελλάδα περνάει δύσκολες στιγμές να συμπαρασταθεί και να βοηθήσει για να ευοδωθούν οι προσπάθειες που κάνει ο Ελληνικός λαός για να ξεπεράσει τις δύσκολες συνθήκες». Ο Υφυπουργός Εξωτερικών  ήταν έκδηλα συγκινημένος από τις εκδηλώσεις για την επέτειο της 25 Μαρτίου στην Αμερικανική πρωτεύουσα αλλά και περήφανος που εκπροσώπησε την Ελλάδα σε αυτές. Ο κύριος Δόλλης είπε στην Φωνή της Αμερικής: «Ιστορική ημέρα εθνικής ανεξαρτησίας και υπερηφάνειας για την μικρή αλλά μεγάλη Ελλάδα μας. Μια Ελλάδα με δύο κόσμους, τους Έλληνες της Ελλάδος και τους Έλληνες της διασποράς. Στην Ουάσιγκτον σήμερα έχουμε την ευκαιρία με περηφάνια να σταθούμε όχι μόνο εδώ στην πρεσβεία αλλά και στο Λευκό Οίκο αργότερα. Είχαν την ευκαιρία ο Πρόεδρος Ομπάμα και ο Πρωθυπουργός να συνομιλήσουν σήμερα και αυτό δείχνει ένα ρόλο της Ελλάδος σε μια κρίσιμη εποχή όπου μπορούμε παρά τις δυσκολίες μας να παίξουμε ένα σημαντικό ρόλο. Ζήτω η χώρα μας αλλά περισσότερο ζήτω ο Ελληνισμός, ο Ελληνισμός της διασποράς». Στο σημείο αυτό ζητήσαμε από τον κ. υπουργό να μας πει ποιο ήταν το μήνυμα του Προέδρου Ομπάμα προς τον Πρωθυπουργό Παπανδρέου. Ο κύριος Δόλλης απάντησε: «Ήταν ένα μήνυμα αισιοδοξίας, συγχαρητηρίων για την εθνική μας εορτή, και φυσικά μια συζήτηση γι Ο Nicholas Karacostas, Πρόεδρος της ΑΧΕΠΑ, που είναι και η μεγαλύτερη οργάνωση Ελληνικής κληρονομιάς στο Δυτικό Ημισφαίριο, με χαρά ανταποκρίθηκε στο αίτημά μας να μας αναπτύξει τα αισθήματά του ανήμερα της μεγάλης Ελληνικής επετείου. Να τι μας είπε: «Αισθάνομαι πραγματικά ευλογημένος που είμαι Έλληνας και που έχουμε σήμερα την ευκαιρία να τιμούμε τους ήρωες του 1821. Είναι τιμή μου που βρίσκομαι εδώ σήμερα, ως Πρόεδρος της ΑΧΕΠΑ. Αλλά είναι πιο σημαντικό να μάθουν όλοι ότι είμαστε Έλληνες και στηρίζουμε τη Μητέρα Ελλάδα, ότι πάντα θα μαχόμαστε να βοηθήσουμε την Μητέρα Ελλάδα και της ευχόμαστε ότι το καλύτερο. Ζήτω η Ελλάς». Άλλος περήφανος ομογενής με τον οποίο μιλήσαμε στην εκδήλωση της Ελληνικής Πρεσβείας για την 25 Μαρτίου είναι ο Nicholas Larigakis, Πρόεδρος και Διευθύνων Σύμβουλος του Ελληνοαμερικανικού Ινστιτούτου, που εδρεύει στην Ουάσιγκτον. O κ. Λαρυγγάκης μας είπε: «Πρέπει κάποιος να αισθάνεται υπερήφανος όταν είναι Έλληνας και ιδιαίτερα όταν γιορτάζει την επέτειο του 1821, δηλαδή του αγώνα ελευθερίας και ανεξαρτησίας της Ελλάδος. Ως ελληνοαμερικανοί, φυσικά, είμαστε πολύ υπερήφανοι. Αλλά και ως αμερικανοί επίσης είμαστε υπερήφανοι γιατί μπορούμε να διακηρύξουμε ότι η μεγάλη αυτή χώρα πήρε τις αρχές της ελευθερίας και της δημοκρατίας από την Ελλάδα και συνεχίζει σήμερα να τις διατηρεί και να μάχεται για αυτές». Ο εορτασμοί για την 25 Μαρτίου στις Ηνωμένες Πολιτείες θα συνεχιστούν μέχρι και τα τέλη του Απριλίου. Ανάμεσά τους περιλαμβάνονται μια μεγάλη εκδήλωση που θα γίνει στο Αμερικανικό Κογκρέσο και παρελάσεις σε διάφορες μεγαλουπόλεις, με πρώτες την Νέα Υόρκη και την Βαλτιμόρη. Αργότερα θα γίνουν παρελάσεις στο Σικάγο, τον Άγιο Φραγκίσκο και την Βοστώνη.